**ОБЩИНСКИ СЪВЕТ АПРИЛЦИ**

*гр. Априлци, ул. „Васил Левски” №109, E-mail: os\_aprilci@abv.bg, тел.0889234978*

*Вх. №917/08.04.2019г.*

**ПРЕДЛОЖЕНИЕ**

**ОТ ИНЖ. ДИМИТЪР КОКОШАРОВ**

**ПРЕДСЕДАТЕЛ НА ОБЩИНСКИ СЪВЕТ АПРИЛЦИ**

**УВАЖАЕМИ ОБЩИНСКИ СЪВЕТНИЦИ,**

Представям на Вашето внимание Проект на Наредба за изменение на Наредба за изграждане и опазване на зелената система на територията на община Априлци.

Причината, налагаща изменение на Наредба за изграждане и опазване на зелената система на територията на община Априлци, е възникнал Протест на Окръжна прокуратура – гр. Ловеч под №238/2019г., оспорван текст в чл.47, ал.3 в частта относно „..или оправомощено от него лице” и чл.48, ал.2, т.2 и т.3 и Разпореждане от 26.03.2019г. на Административен съд - Ловеч по административно дело №149 по описа за 2019г.

Административно дело №149/2019г. на АСЛ е образувано по протест на прокурор Светла Иванова при ОП - Ловеч срещу чл.47, ал.3 в частта относно „..или оправомощено от него лице” и чл.48, ал.2, т.2 и т.3 от Наредба за изграждане и опазване на зелената система на територията на община Априлци.

Според разпоредбата на чл.39, ал.1 от ЗМСМА под понятието „заместник” се разбира или длъжностно лице, което изпълнява правомощията на титуляра при негово отсъствие, или длъжностно лице, което заема такава конкретна длъжност по щатното разписание на съответната администрация.

Разпоредбата в частта, визираща „или оправомощено от него лице” противоречи на изрични норми от ЗМСМА, което се извежда от систематическото тълкуване на чл.39, ал.4, чл.22, ал.5, чл.44, ал.1, т.9, пр.1 и пр.2 от ЗМСМА.

По силата на разпоредбата на чл.48, ал.2, т.2 и т.3 от Наредбата се наказва с глоба от 100 до 500лв., ако не подлежи на по – тежко наказание лице, което:….пуска на свобода кучета или други домашни животни в зелени площи, поляни, цветни фигури и детски площадки; и развежда кучета или други домашни животни, извън определените в зелени площи места или не събира техните екскременти.

Подложена на граматическо тълкуване, подзаконовата норма означава, че глобата от общинската наредба се налага само в случай, че по друг ред не се следва по – тежко наказание. Другият ред може да е определен само в закон и предвид естеството на регулираните обществени отношения това е ЗДВ. Изводът е, че при положение, че глобата в местната наредба е по – леко наказание, тя просто не се налага.

 С оглед на гореизложеното предлагам следния

ПРОЕКТ ЗА РЕШЕНИЕ:

На основание чл.21, ал.2 от ЗМСМА, Общински съвет – Априлци

РЕШИ:

 Приема Наредба за изменение на Наредба за изграждане и опазване на зелената система на територията на община Априлци, като:

1. Изменя в Глава VI, Чл.47, ал.3

 Било:“Чл.47, (3) Въз основа на акта за установяване на административно нарушение кметът на общината или оправомощено от него лице издава наказателно постановление.”

Става: :“Чл.47, (3) Въз основа на акта за установяване на административно нарушение кметът на общината издава наказателно постановление.”

1. Отменя в Глава VI, Чл.48, ал.2, т.2 и т.3

 “Чл.48, (2) Наказва се с глоба от 100 до 500 лв., ако не подлежи на по-тежко наказание лице, което:

1. пуска на свобода кучета или други домашни животни в зелени площи, поляни, цветни фигури и детски площадки;
2. развежда кучета или други домашни животни, извън определените в зелени площи места или не събира техните екскременти;”

С уважение,

Инж. Димитър Кокошаров

*Председател на Общински съвет – Априлци*

**ОБЩИНСКИ СЪВЕТ АПРИЛЦИ**

*гр. Априлци, ул. „Васил Левски” №109, E-mail: os\_aprilci@abv.bg, тел.0889234978*

ПРОЕКТ!

ОБЯВЛЕНИЕ

 На основание чл.26, ал.2, във връзка с чл.28 от Закона за нормативните актове /ЗНА/, Общински съвет - Априлци представя на Вашето внимание Проект на Наредба за изменение на Наредба за изграждане и опазване на зелената система на територията на община Априлци с проект за решение Вх. №917/08.04.2019г. от инж. Димитър Кокошаров – Председател на Общински съвет Априлци.

На заинтересованите граждани и организации се предоставя 30-дневен срок, считано от 09.04.2019г. до 09.05.2019г. включително, за предложения и становища по Проекта на Наредба за изграждане и опазване на зелената система на територията на община Априлци на адрес: гр.Априлци, ул.”Васил Левски” №109, Общински център за информация и услуги на гражданите или на e-mail: os\_aprilci@abv.bg

МОТИВИ

 Към Проекта

 На Наредба за изменение на

Наредба за изграждане и опазване на зелената система на територията на община Априлци

1. **Причини, които налагат изменението на Наредба за изграждане и опазване на зелената система на територията на община Априлци.**

 Предложените промени в Наредба за изграждане и опазване на зелената система на територията на община Априлци са продиктувани от значително изменените обществени отношения, в различни аспекти, предмет на уредба от този подзаконов нормативен акт.

 По обхвата на правно регулиране промените са продиктувани от следните съображения:

* 1. Протест №238/2019г. на Окръжна прокуратура – Ловеч, оспорван текст в чл.47, ал.3 в частта относно „..или оправомощено от него лице” и чл.48, ал.2, т.2 и т.3 oт Наредба за изграждане и опазване на зелената система на територията на община Априлци.
	2. Разпореждане от 26.03.2019г. на Административен съд - Ловеч по административно дело №149 по описа за 2019г.
1. **Целите, които се поставят с предложения Проект за Наредба за**

**изменение на Наредба за изграждане и опазване на зелената система на територията на община Априлци.**

 Общински съвет-Априлци трябва да спазва законността и административния процес като предприема действия, като споделя изложените мотиви в Протеста на Окръжна прокуратура – Ловеч, като предлага:

* 1. **Изменя в Глава VI, Чл.47, ал.3**

 **Било:“Чл.47, (3) Въз основа на акта за установяване на административно нарушение кметът на общината или оправомощено от него лице издава наказателно постановление.”**

 **Става:“Чл.47, (3) Въз основа на акта за установяване на административно нарушение кметът на общината издава наказателно постановление.”**

* 1. **Отменя в Глава VI, Чл.48, ал.2, т.2 и т.3**

 **“Чл.48, (2) Наказва се с глоба от 100 до 500 лв., ако не подлежи на по-тежко наказание лице, което:**

1. **пуска на свобода кучета или други домашни животни в зелени площи, поляни, цветни фигури и детски площадки;**
2. **развежда кучета или други домашни животни, извън определените в зелени площи места или не събира техните екскременти;”**
3. **Финансови и други средства, необходими за изпълнение на Наредбата**

**за изменение на** **Наредба за изграждане и опазване на зелената система на територията на община Априлци.**

 Предлаганото изменение на Наредбата не предполага използването на допълнителни финансови средства относно нейното прилагане.

1. **Oчаквани резултати от прилагането, включително финансовите, ако**

**има такива.**

 Синхронизиране на подзаконовите нормативни актове на Общински съвет-Априлци и действащите закони.

1. **Анализ на съответствие с правото на Европейския Съюз.**

 Предлаганото изменение на Наредбата не противоречи на българското и европейското законодателство и е в съответствие с демократичните европейски норми и правила за повишаване качеството на услугите.